Izrael, vazhdojnë protestat, kërkohet dorëheqja e Netanjahut
Demonstratat kundër kryeministrit Netanjahut vazhdojnë prej më shumë se një muaji. Ato zhvillohen në një kohë kur Izraeli po përballet me një numër rekord infeksionesh me koronavirus. 
Mijëra izraelitë dolën sërish në rrugët e Jeruzalemit të shtunën duke kërkuar dorëheqjen e kryeministrit. Protestuesit u mblodhën jashtë rezidencës zyrtare të Benjamin Netanjahut, të cilin e akuzojnë për korrupsion dhe e kanë kritikuar mbi mënyrën e menaxhimit të pandemisë së koronavirusit. "", tha Shlomit Cohen, një protestues nga Galilea. "", shtoi ai. Demonstratat kundër Netanjahut kanë vazhduar për më shumë se një muaj dhe tubimi i së shtunës ndodh ndërsa Izraeli po përballet një numër rekord të infeksionesh me koronavirus. "", shtoi ai. Zoti Netanjahu i ka hedhur poshtë akuzat per korrupsion dhe i ka cilësuar protestuesit "të majtë" dhe "anarkistë", duke akuzuar mediat izraelite për inkurajimin e tyre. Policia ndërhyri për të shpërndarë protestuesit pranë rezidencës zyrtare të kryeministrit dhe arrestoi të paktën 12 prej tyre, përfshirë një burrë për të cilin policia tha se "ishte veshur si grua në një mënyrë provokuese". Sipas të dhënave të universitetit Johns Hopkins, Izraeli ka më shumë se 129 mijë raste me koronavirus dhe më shumë se 1 mijë vdekje nga COVID-19. Vendi me një popullsi prej 9 milionë banorësh ndodhet në recesion dhe papunësia ka arritur në mbi 20 për qind.